תאופיק מחלופי

תאופיק מחלופי (בערבית: توفيق مخلوفي, נולד ב-20 באפריל 1988) הוא אתלט אלג'יראי, אלוף אולימפי (לונדון 2012) בריצת 1500 מטר וסגן-אלוף אולימפי (ריו דה ז'ניירו 2016) בריצת 800 מטר ובריצת 1500 מטר. התחרות הבינלאומית הראשונה בה השתתף מחלופי הייתה אליפות העולם בריצת שדה בשנת 2007, בה סיים במקום ה-82 בקטגוריית הנוער בריצה ל-8 קילומטר. בשנת 2009 עבר להתחרות בקטגוריות הבוגרים וסיים רביעי בריצת 1500 מטר במשחקי הים התיכון. באותה שנה זכה לראשונה באליפות אלג'יריה וייצג את המדינה באליפות העולם, זה הגיע לשלב חצי הגמר. בשנת 2010 שיפר את קבע שיאי אישי חדש - 3:32.94 דקות. באותה שנה הגיע לגמר אליפות אפריקה, אך לא הצליח לסיים את הריצה. בשנת 2011 השתתף בשתי תחרויות במסגרת ליגת היהלום (דוחה וסטוקהולם). לאחר שזכה פעם נוספת באליפות המדינה, ייצג אותה בשנית באליפות העולם והגיע שוב עד לחצי הגמר. הפריצה הגדולה הגיעה במשחקים האפריקאים שהתקיימו במפוטו בהם זכה במדליית הארד בריצת 1500 מטר ובמדליית הזהב בריצת 800 מטר. בעקבות ההצלחה החל להתחרות יותר בריצות ל-800 מטר וביוני 2012 זכה באליפות אפריקה, תוך שהוא קובע שיא אישי חדש - 1:43.88 דקות. שלושה שבועות לאחר מכן שיפר גם את שיאו האישי בריצת 1500 מטר, כשהוא קובע זמן של 3:30.80 דקות. ההישגים באליפות אפריקה הקנו למחלופי את הכרטיס להשתתפות באולימפיאדת לונדון בשתי הקטגוריות. הוא העפיל לגמר ריצת 1500 מטר לאחר שניצח את המקצה בו התמודד בחצי הגמר. בעקבות כך ביקש לפרוש מהתמודדות בריצת 800 מטר, אך ההתאחדות האלג'יראית איחרה בהגשת הבקשה והוא אולץ להשתתף בריצה. מחלופי החל את הריצה בצורה איטית ופרש ממנה כבר בשלב מוקדם. התנהגותו הובילה את התאחדות האתלטיקה הבינלאומית להרחיקו מהמשך המשחקים בשל העובדה שפעל "ללא תום לב". ההחלטה שונתה לאחר שהוצג מסמך רפואי המאשר כי נאלץ לפרוש מהריצה בשל בעיה רפואית. למחרת היום השתתף בגמר ריצת 1500 מטר אותה סיים בזמן של 3:34.08 דקות והוכתר כאלוף אולימפי. התוצאה שהשיג עוררה ביקורת גדולה בעיקר עקב ההצהרה הרפואית שנתן רק יום קודם לגבי מצבו הפיזי. מחלופי עצמו טען שהניצחון הושג תודות למאמן החדש ולאימונים האינטנסיביים שאותם ביצע במהלך השנה האחרונה. באליפות אפריקה שהתקיימה בשנת 2014 במרקש התמודד רק בריצת 800 מטר בה זכה במדליית הארד. באליפות העולם שנערכה בבייג'ינג, סין בשנת 2015 סיים במקום רביעי בריצת 1500 מטר בתוצאה של 3:34.76 דקות. חודש לאחר מכן, זכה במדליית כסף בריצת 800 מטר במשחקים האפריקאיים שהתקיימו בברזוויל. באולימפיאדת ריו התחרה שוב בשתי הקטגוריות. בריצת 800 מטר זכה במדליית כסף, תוך שהוא שובר את שיאו האישי וקובע שיא אלג'יראי חדש - 1:42:61 דקות. בריצת 1500 מטר זכה במדליית כסף נוספת למרות שקבע זמן איטי יחסית - 3:50.11 דקות. מדיה וקבצים בנושא תאופיק מחלופי בוויקישיתוף תאופיק מחלופי, ברשת החברתית פייסבוק תאופיק מחלופי, ברשת החברתית אקס (טוויטר) תאופיק מחלופי, ברשת החברתית אינסטגרם תאופיק מחלופי, באתר הוועד האולימפי הבין-לאומי תאופיק מחלופי, באתר olympedia.org תאופיק מחלופי, באתר התאחדות האתלטיקה הבין-לאומית תאופיק מחלופי, באתר ליגת היהלום תאופיק מחלופי, באתר Track and Field (גברים) 1500 m Men - Hommes , 1 August 2008 Montsho and Makwala take 400m titles in Porto-Novo – African champs, Day 3, 30 June 2012 Telegraph Sport, ‏London 2012 Olympics: Algeria's Taoufik Makhloufi reinstated into Olympic 1500m final after being thrown out for lack of effort at 800m, The Telegraph, 6 August 2012 Taoufik Makhloufi wins Olympic gold 24 hours after disqualification, The Guardian, 7 August 2012 Makhloufi's miracle 1500m win met with growing scepticism, The Independent, 9 August 2012 גמר ריצת 800 מטר באתר התאחדות האתלטיקה הבינלאומית